标题：权谋残卷
内容简介
智察卷一月晕而风，础润而雨，人事虽殊，其理一也。惟善察者能见微知着。 
不察，何以烛情照奸？察然后知真伪，辨虚实。夫察而后明，明而断之、伐之，事方可图。察之不明，举之不显。 
察不明则奸佞生，奸佞生则贤人去，贤人去则国不举，国不举，必殆，殆则危矣。筹谋卷二君子谋国，而小人谋身。谋国者，先忧天下；谋己者，先利自身。盖智者所图者远，所谋者深。惟其深  权谋残卷[1]远，方能顺天应人。 
守之伐之，不如以德伏之。宜远图而近取。见先机，善筹划。 
圣王之举事，考之于蓍(shi)龟，不如谛之于谋虑；炫之以武，不如伐之以义。 
察而后谋，谋而后动，深思远虑，计无不中。故为其诤，不如为其谋；为其死，不如助其生。羽翼既丰，何虑不翱翔千里。 
察人性，顺人情，然后可趁，其必有谐。 
所谋在势，势之变也，我强则敌弱，敌弱则我强。倾举国之兵而伐之，不如令其自伐。 
勇者搏之，不如智者谋之。以力取之，不如以计图之 。攻而伐之，不如晓之以理，动之以情，诱之以利；或雷霆万钧，令人闻风丧胆，而后图之。 
实以虚之，虚以实之，以其昏昏，独我昭昭。 
人皆知金帛为贵，而不知更有远甚于金帛者。谋之不深，而行之不远，人取小，我取大；人视近，我视远。未雨绸缪，智者所为也。用人卷三为政之道，在于辨善恶，明赏罚。倘法明而令审，不卜而吉；劳养功贵，不祝而福。 
贤者立而国兴；小人立而邦危。有国者宜详审之。故小人宜务去，而君子宜务进。 
大德容下，大道容众。盖趋利而避害，此人心之常也，宜恕以安人心。故与其为渊驱鱼，不如施之以德，市之以恩。 
而诱之以赏，策之以罚，感之以恩。取大节，宥小过，而士无不肯用命矣。 
赏不患寡而患不公，罚不患严而患不平。赏以兴德，罚以禁奸。使下畏罚而利赏，下也；好德而恩进，上也。天下无不可用之材，唯在于所用。事上卷四事上宜以诚，诚则无隙，故宁忤而不欺。不以小过而损大节，忠也，智也。 
不欺上，亦不辱君，勉主以体恤，谕主以长策，不使主超然立乎显荣之外，天下称孝焉。荣辱与共，进退以俱，上下一心，事方可济。骄上欺下，岂可长久？ 
攻城易，攻心难。故示之以礼，树之以威，上也。 
上怨报之以德，上毁报之以誉，上疑报之以诚。隙嫌不生，自无虞。事君以忠，不涓细流。待人以诚，不留小隙。 
为上计，不以小惠，而以长策。小惠人人可为，长策非贤者不能为之。故事之以谀，不如进之以忠。助之喜，不如为之忧。 
思上之所思，而虑其无所思；为君谋利，不如为君求安。思之深，而虑之远。锦上添花，不如雪中送炭。避祸卷五廓然怀天下之志，而宜韬之晦。牙坚而先失，舌柔而后存。柔克刚，而弱胜强。人心有所叵测，知人机者，危矣。故知微者宜善藏之。 
考祸福之原，察盛衰之始，防事之未萌，避难于无形，此为上智。祸之于人，避之而不及。惟智者可以识其兆，以其昭昭，而示人昏昏，然后可以全身。 
君臣各安其位，上下各守其分。居安思危，临渊止步。故易曰潜龙勿用，而亢龙有悔。夫利器者，人所欲取。故身怀利器者危。 
宜示之以无而去其疑，方无咎。不矜才，不伐功，不忘本。为人以谦，为政以和，守其常也。 
有隙则明示之，令其谗不得入；大用而谕之小用，令其毁无以生。 
不折大节，不弃小惠。进退有据，循天理而存人情，此所以为全身之术也。 
必欲图之，勿以小惠，以大德；不以图近，而谋远。 
恃于人者不如自恃。自恃者寿，自足者福。顺天应人，故常在。 
自爱者重。危房不可近，危邦不可入。明珠必待识者，宝剑只酬壮士。 
以贤臣而事昏主，危矣。故明主则谏，昏君则去。不去而隐于朝，宜也。知其雄，守其雌。事不可为而身退，此为明哲保身之道也。度势卷六势者，适也。适之则生，逆之则危；得之则强，失之则弱。事有缓急，急不宜缓，缓不宜急。因时度势，各得所安。 
避其锐，解其纷；寻其隙，乘其弊，不劳而天下定。 
势可乘，亦可造。致虚守静，因势利导。敌不知我而我知敌，或守如处子，或劲如脱兔。善度势者乘敌之隙，不善度势者示敌以隙。知其心，度其情，察其微，则见其势矣。 
观其变而待其势，知其雄而守其雌，疲之扰之，然后可图。 
势可乘乎？势不可乘乎？智者睹未明，况己著乎，惟在断矣。智无识不立，无胆不行。 
为谋，所重者胆，所贵者智；胆智兼备，势则可为。 
见宜远而识宜大，谋宜深而胆宜壮。军无威无以立，令无罚无以行。威慑之，智取之，胆胜之，则何敌不克，何坚不攻？正胜邪，直胜曲。浩然正气，而奸佞折。功心卷七城可摧而心不可折，帅可取而志不可夺。所难者惟在一心。攻其心，折其志，不战而屈之，谋之上也。 
攻心者，晓之以理，动之以情，示之以义，服之以威。 
君子好德，小人好利。辨之羞之，耻之，驱之于德。 
移花接木，假凤虚凰，谋略之道，唯在一心。乱其志，折其铎，不战自胜。 
治不以暴而以道，胜不以勇而以仁。故彼以暴，我以道；彼以勇，我以仁；然后胜负之数分矣。 
攻心之术多矣。如武穆用兵，在乎一心。乱之扰之，激之困之，俟之以变，然后图之。欲得之，先弃之；欲扬之，先抑之。畏之危之，其心必折，计然后可用。 
虚予而实取之。示之以害，其必为我所用。欲得其心，莫若投其所好。君喜则我喜，君憎则我憎，我与君同心，则君不为我异。权奇卷八善察者明，慎思者智。诱之以计，待之以隙。不治狱而明判，不用兵而夺城，非智者谁为？ 
夫欲行一事，辄以他事掩之，不使疑生，不使衅兴。此即明修栈道，暗渡陈仓。 
事有不可拒者，勿拒。拖之缓之，消其势也，而后徐图。 
假神鬼以立威，而人莫辨真伪。伪称天命，其徒必广。将计就计，就势骑驴，诡之异之，以伏其心。此消彼涨，此涨彼消，其理一也，不诡于敌而诡于己，己之气盛，敌气必衰。 
意欲取之，必先纵之；意欲除之，必先骄之。然后乘其势矣。 
敌强则弱之，敌实则虚之。弱之虚之，不我害也。 
偷梁换柱，移花接木。妙手空空，弥祸患于无形。釜底抽薪，上楼撤梯，虽曰巧智，岂无大谋？ 
人构我，我亦构人。以彼之道，还施彼身。反客为主，后发制人。 
必欲使人为某事，威逼之，刑罚之，利诱之。由远及近，从小至大，循序渐进，然后可用。谬数卷九知其诡而不察，察而不示，导之以谬。攻子之盾，必持子之矛也。 
智无常法，因时因势而已。即以其智，还伐其智；即以其谋，还制其谋。 
间者隙也，有间则隙生。以子之伎，反施于子，拨草寻蛇，顺手牵羊。 
彼阴察之，我明示之。敌之耳目，为我喉舌。借彼之口，扬我之威。机变卷十身之存亡，系于一旦；国之安危，决于一夕。唯智者见微知著，临机而断。因势而起，待机而变。机不由我而变在我。故智无常局，唯在一心而已。 
机者变也。惟知机者善变。变则安，不变则危。 
物必先腐而蠹生，事必有隙而谗起。察其由，辨其伪，除其隙，谗自止矣。 
知机者明；善断者智。势可度而机可恃，然后计可行矣。处变不惊，临危不乱。见机行事，以计取之，此大将之风也。 
将错就错，以讹传讹，移花接木，巧取豪夺。敌快我慢，以智缓之；敌强我弱，以计疲之。釜底抽薪，此消彼长。敌缓则我速，敌弱则我强。此亦机变也。 
危在我，而施于人。故我危则人危，人不欲危，则必出我于厄难。讽谏卷十一讽，所以言不可言之言，谏不可谏之谏。谏不可拂其意，而宜恤其情。谏人者宜为人谋，不为己虑。 
或激之勉之，以证其不可行也。谏不宜急而宜缓，言不宜直而宜曲。 
嬉笑之中蕴乎理，诙谐之中寓乎道。见君之过失而不谏，是轻君之危亡也。夫轻君之危亡者，忠臣不忍为也。中伤卷十二天下之至毒莫过于谗。谗犹利器，一言之巧，犹胜万马千军。 
谗者，小人之故伎。口变淄素，权移马鹿。逞口舌之利剑，毁万世之基业。 
或诬之以虚，加之以实，置其于不义；或构之以实，诱之以过，陷其于不忠。宜乎不着痕迹，欲抑而先扬，似褒而实贬。 
随口毁誉，浮石沈木。奸邪相抑，以直为曲。故人主之患在于信谗，信谗则制于人，宜明察之。然此事虽君子亦不免也。苟存江山社稷于心，而行小人之事，可乎？ 
小人之智，亦可谋国。尽忠事上，虽谗犹可。然君子行小人之事，亦近小人，宜慎之。美色卷十三乱德则贤人去，失政而小人兴。国则殆矣。 
美色置于前而心不动者，情必矫也。然好色不如尊贤。近色而远贤臣，智者所不为也。 
孰谓妇人柔弱？一颦一笑，犹胜百万甲兵。 
智者借色伐人，愚者以色伐己。 
色必有宠，宠必进谗，谗进必危国。然天下之失，非由美色，实由美色之好也。 
借美以藏其奸，市色而成其谋，千载之下，绵绵不绝。人主宜详审之。 
圣贤事业，非大志者何为？故色贤之分，知其所取舍。是以齐桓晋文，犹为霸主；汉武唐宗，不失明君。
作者简介
张居正，号太岳，七岁通六经大义，16岁中举人，而后熟读经史，指导皇帝，几乎凭一人之力实现了明代中兴，成为西方政治家与历史关注的“中国经济第一人”。他靠满腹权谋智慧，得中国第一宰相美誉。半部残书《权谋残卷》，证明其“宰相之杰”的称号实非虚言。
社会影响
半部残书，一代名相；十年峥嵘，千年权谋。本书是一代名相张居正对权谋之术的所思所悟。张居正，熟读经史，指导皇帝读书。几乎凭一人之力实现明代中兴，成为西方政治家和历史关注的“中国经济第一人”。他靠满腹权谋智慧，得中国第一宰相美誉。该书就足已证明其“宰相之杰”的称号实非虚言。